SEO Vejle | Lokal SEO i international klasse - Få flere kunder!\nDe bedste kunder findes lokalt\nFå flere kunder fra dit lokalområde. Se hvordan du styrker din online synlighed og tiltrækker relevant, købsparat kundetrafik!\nBliv synlig med SEO i Vejle og omegn\nVidste du, at hele 76 % af de kunder, der finder en lokal løsning i søgemaskiner som Google, er at finde i den fysiske butik inden for det efterfølgende døgn?\nMed lokal SEO i Vejle får du de bedste kort på hånden, hvis du ønsker at opnå synlighed for kunder nær butikkens fysiske adresse. Og det giver god mening! Kunder, der søger en lokal løsning, har ofte et mere akut behov, som de søger en hurtig løsning til. Derfor befinder de sig et sted i købsprocessen, hvor de er villige til at handle på deres behov – og det kan din forretning få gavn af!\nMen hvad er vigtige SEO-parametre – og hvad skal du være opmærksom på?\nStart med en god søgeordsanalyse\nHvis du ønsker at blive fundet, skal du naturligvis vide, hvad dine kunder søger på. En god søgeordsanalyse er forudsætningen for at opbygge synlighed på de søgetermer, som har relevans for dig og din forretning.\nDa søgeordsanalysen er så essentiel for dit SEO-forløb, skal den udføres med stor grundighed og respekt for det arbejde, der følger analysen. Når man laver målrettet SEO i Vejle – og andre steder for den sags skyld – kaster søgeordsanalysen store mængder efterfølgende arbejde af sig, da hjemmesidens indhold skal tilpasses de udvalgte ord og fordi du måske skal have oprettet helt nye undersider med henblik på effektiv, specifik optimering.\nNetop fordi denne analyse bærer så stor vægt, vil vi altid gå i dialog med dig forud for et SEO-forløb. Vi er interesserede i at høre om dig, din forretning, dine vigtigste service eller produkter og de ord, du tænker vil give værdi for dig.\nMed denne indsigt har vi et fornuftigt udgangspunkt til analysen, som vi udfører og vender med dig – indtil vi har de rette søgetermer på plads.\nAktiv linkbuilding er en vigtig del af din søgemaskineoptimering, også når der er tale om SEO i Vejle.\nEt link er dog ikke bare et link, og linkbuilding skal udføres af fagfolk, der kan opbygge en naturlig og troværdig linkprofil fra diverse sunde linkkilder. Måske du allerede har gode links, måske du først skal i gang? Links kan laves sideløbende eller efter dit indhold er på plads. For indholdet? Det skal du have styr på!\nFå styr på on-page indhold\nDit indhold spiller en enorm rolle for dit SEO-eventyr. Ét er at vi har fundet de helt rette ord, noget andet er at optimere det, så det giver værdi for både din bruger og søgemaskiner som Google.\nDit indhold er væsentligt, fordi kunden ser og læser det, hvilket kan føre til konverteringer som køb eller kontakt, hvis kunden vel at mærke kan lide, hvad han eller hun ser.\nGoogle er også nysgerrig for at finde ud af, hvad din side handler om, så søgemaskinen netop kan placere dine sider i forhold til brugerens bestemte forespørgsler – altså søgninger. For at give Google den bedste forståelse for dit indhold, og de vigtigste ord på dine enkelte sider, kan du strukturere dine sider strategisk og inkludere dine vigtigste ord de steder, Google ser som øverst i hierarkiet. Det er blandt andet i overskrifter (header), title og meta beskrivelse samt i forhold til frekvensen i brødtekst.\nOn-page optimering består foruden tilretning af indhold i at gøre dit site læsevenligt og nemt at navigere på for de forbipasserende søgerobotter.\nStyrk din indlæsningstid\nGoogle er også en forretning. De lever af deres brugere, og derfor ønsker de at give dem en god service i form af troværdige og relevante resultater krydret med brugervenlighed.\nFordi Google lægger vægt på brugeroplevelsen, skal dit website være hurtigt. Faktisk er det et rankingsignal, altså en ting, der har direkte indflydelse på din SEO-performance. Det er nemlig ikke en god kundeoplevelse, hvis brugeren skal vente på en langsom side, og det vil Google gerne undgå bliver tilfældet. Derfor ryger de langsommere sider bagud i køen.\nHør mere om SEO i Vejle\nHos StepUp Media er vi ofte på kundebesøg i Vejle og omegn, hvor vi allerede hjælper lokale erhvervsdrivende med at blive set på Google og trække kundetrafik til deres digitale del af forretningen.\nVi kommer derfor meget gerne fobi til et helt igennem uforpligtende møde om SEO i Vejle og dine muligheder for at gøre dig gældende i den populære søgemaskine Google.\nBrug kontaktformularen her på siden, så ringer vi dig op indenfor 12 timer. Du kan også sende os en mail på info@stepupmedia.dk eller ringe til os direkte på 71 74 74 68.


Pris - South Gate Creative Writing School\nUndervisningshonoraret for South Gate Creative Writing School er 30.000 kroner pr semester eller 60.000 DKK pr akademisk år, i tilgift til mulige gebyrer. Honoraret betales typisk månedligt.\nSouth Gate Creative Writing School giver to typer af økonomisk støtte: Work Study og legater. Støtten tildeles efter først til mølle-princippet, så ansøg om økonomisk støtte så tidligt som muligt, hvis det har interesse.\nWork Study programmet\nFor de studerende, som kan påvise pekuniær fornødenhed, tilbyder forfatterskolen et program, hvor studerende kan arbejde deltid for skolen i forskellige kapaciteter, f.eks.: administration, event-planlægning, social medier, grafisk design, journalistik, og andet. Arbejdstiden er ikke over 20 timer om uge og løn sker i form af nedslag i undervisningsafgift med 100 kroner pr time eller op til 2.000 DKK om måneden.\nFor studerende som kan påvise pekuniær fornødenhed og et særligt talent, tilbyder South Gate legater som en afgiftsreduktion på 25% eller 50%.\nVi anbefaler desuden at man undersøger Legatbogen, et dansk firma, som hjælper med at finde finansiering til uddannelse og praktikophold, forskning, samfundsmæssige formål, kunst og kultur, samt meget mere.\nSom en privat uddannelsesinstitution i Danmark er South Gate forfatterskole ikke akkrediteret af Uddannelses- og forskningsministeriet. Derfor modtager skolen ikke statsstøtte og de studerende er derfor ikke berettigede til SU.\nEfter optag på uddannelsen har du 30 dage til at indbetale et depositum på 5.000 DKK for at sikre en plads på forfatterskolen. Dette depositum er det første af 12 månedlige betalinger for skoleåret. Fakturaer sendes ultimo hver måned og betaling skal ske indenfor 30 dage. Efter betalt depositum er den første normale betalingsdato 1. august.\n...klar til at ansøge


E-boghandel vil have unge læsere i folden | Berlingske Business\nE-boghandel vil have unge læsere i folden\nStifterne af Riidr.com mente ikke, der var en god platform til at læse e-bøger i Danmark, så de lavede en løsning selv. På billedet ses tre af de fem stiftere. Salgschef Anders Breinholst (i midten), administerende direktør Max Theilade (th.) og udvikler Sean B. Powell (tv.). Foto: Sophia Juliane Lydolph\nAntallet af solgte e-bøger stiger. Hos Riidr.com er det især folk over 50 år, der køber bøger, som skal læses online. Nu vil firmaet også have de yngre årgange med.\nRiidr.com er en e-bogsvirksomhed, der sælger e-bøger og lydbøger og laver appliaktioner, man kan læse e-bøgerne på.\nVirksomheden blev grundlagt i 2010 af fem venner, og i dag er der ni ansatte.\nDen norske mediekoncern Schibsted Media Group kom i 2012 med i ejerkredsen og ejer nu ti procent af virksomheden. Det har betydet, at Riidr.com nu er teknisk leverandør til e-bogsforhandlere i både Norge og Sverige.\nRiidr.com har omkring 700.000 forskellige titler – deraf er cirka 20.000 af dem danske bøger.\nEn gammeldags bog på natbordet bliver for flere og flere danskeres vedkommende skiftet ud med en tablet eller en e-bogslæser. Bøger, der skal læses online, vinder frem blandt befolkningen, og en af e-bogsforhandlerne hedder Riidr.com.\nVirksomheden, der blev oprettet af fem venner i 2010, har valgt en forretningsstrategi, der kredser om at gøre e-læseoplevelsen til den bedste i Danmark.\nLÆS MERE : E-bogsforlag vil gøre op med bedagede afregningsmodeller\n»Vi har brugt tiden de seneste fire år på at udvikle læseoplevelsen, så den bliver, som læseren vil have det. Man skal kunne det samme i en e-bog, som man kan i en almindelig bog, og vi mener selv, vi har skabt den bedste løsning på markedet,« siger Anders Breinholst, der er salgschef i virksomheden.\nEn god læseoplevelse betyder ifølge Anders Breinholst blandt andet, at det er nemt at gå ind på hjemmesiden og finde og købe den bog, man gerne vil have, men det betyder også, at man let kan bladre i bogen, fremhæve noget tekst og skrive noter.\nFra 200 til 700.000 bøger\nDe fem venner, der etablerede virksomheden, er alle meget glade for at læse bøger. Tilbage i 2010 fandt de ud af, at e-bogsløsningerne i Danmark var meget besværlige at bruge, og det besluttede de sig for at gøre noget ved.\nVirksomheden udviklede derfor applikationer til Android og iOS, som er Apples styresystem.\nDet betyder, at man i dag kan købe en e-bog hos Riidr.com, og så har man automatisk adgang til den på sin tablet, sin telefon og sin computer.\n»Vi havde hver vores kompetencer og gik derfor sammen og fandt ud af, at vi kunne tjene penge på at sælge e-bøger og gøre det lækkert at læse dem, » siger Anders Breinholst.\nDa de begyndte med at sælge bøger i 2010, havde de omkring 200 titler at vælge i mellem. I dag – fire år efter – er virksomheden oppe på omkring 700.000 bøger, hvoraf 20.000 er danske e-bøger og 4.500 er danske lydbøger. De resterende er overvejende engelske bøger.\n»Vi har næsten alle de bøger, man kan få, så vi har virkelig et stort udvalg. Det er også en vigtig del af læseoplevelsen for os, at man kan få de titler, man gerne vil have,« siger Anders Breinholst.\nNorge og Sverige under vingerne\nI 2012 kom Norges største mediekoncern Schibsted Media Group med i ejerkredsen og ejer nu ti procent af Riidr.com. Det betyder, at Riidr.com i dag er teknisk leverandør til e-bogsforhandlerne bokon.se og ebok.no i Sverige og Norge, som Schibsted Media Group og en række forlag står bag, og i dag har Riidr.com ni ansatte.\n»Schibsted ringede os op og sagde, at vores teknologi på Riidr.com så rigtig spændende ud, og at de gerne ville arbejde med os. Så vi tog hele vores platform fra Danmark og satte den op i Sverige og sidenhen i Norge,« siger Anders Breinholst.\nIfølge en årsrapport fra Forlæggerforeningen kom 11 procent af bogomsætningen i 2013 fra salg af digitale bøger. Det er en stigning fra syv procent i 2012, og Anders Breinholst forventer, at stigningen tager til.\n»Vi har 280 procent mere i omsætning i år end sidste år, og vi forventer, at den vækst vil fortsætte frem til 2016, hvor vi tror, at 40 procent af bogmarkedet vil være e-bøger,« siger han, men vil dog ikke oplyse tallene i kroner og øre.\nLangt flere unge end ældre danskere har prøvet at læse en e-bog. En undersøgelse, lavet af Epinion og Moos-Bjerre Analyse for Danmarks Biblioteksforening, viser, at mens 51 procent af de 20 til 29-årige har læst en e-bog, så er tallet for de 50 til 59-årige 30 procent.\nMen hos Riidr.com er det især den ældre generation, der har taget konceptet til sig.\n»75 procent af vores brugere er over 50 år, og dem er vi rigtig glade for, men vores håb er også, at vi kan få hægtet flere unge med på e-bogsvognen,« siger Anders Breinholst.\nEn af virksomhedens satsningerne for at ramme det yngre kundesegment er at skabe abonnementsmodeller, der henvender sig netop til dem. Blandt andet går de med tanker om at lave en e-bogsservice som filmtjenesten Netflix og musiktjenesten Spotify, hvor man betaler en fast pris hver måned for at se eller høre alt det, man vil.\n»Det vil meget ungdommeligt med et »all you can read-abonnement«, men fordi vi betaler en forholdsvis høj pris per bog til forlagene, vil det ikke kunne løbe rundt for os, hvis bøgerne i abonnementet skal være nye bøger,« siger Anders Breinholst.\nDe vil dog gerne diskutere nye afregningsmetoder med forlagene, så et sådant abonnement kunne blive muligt, og de overvejer også andre abonnementsmodeller for at tiltrække de unge.\n»Vi har allerede en bogklub for krimifans, hvor man får en ny krimi hver måned for et fast beløb, og man kunne sagtens lave en abonnementsmodel til det yngre segment, hvor de for eksempel kan få børnebøger,« siger Anders Breinholst.


Kære forældre ( 7) – Spring ud\nBurde vi opsøge en psykolog?\nAt opsøge en psykolog i håbet om at ændre din søns seksuelle orientering er formålsløs. Homoseksualitet er ikke en sygdom, og det er ikke noget, der hverken kan eller skal helbredes. Homoseksualitet er en naturlig egenskab, der altid har eksisteret, men som blot har ændret udtryk og karakter alt efter hvordan kulturen har favnet den.\nFordi homoseksualitet ikke er noget man vælger, så er det ikke noget, man kan vælge fra. Ingen uddannede psykologer vil nogensinde forsøge at ændre et menneskes seksuelle orientering.\nHvis din søn selv har voldsomme problemer med at acceptere sin seksuelle orientering, eller hvis han har været udsat for nogle meget negative oplevelser som følge af dette, så kan psykolog naturligvis være til hjælp, så han kan lære at håndtere sin egen situation og sine egne følelser. Er der tegn på depression eller meget lavt selvværd kan en psykolog sandsynligvis også være til stor hjælp.\nHvis du føler et behov for at tale med nogen om dine egne følelser, og om hvordan du gennemlever situationen, kunne en psykolog måske være en løsning for dig selv.\nHvis du og din søn har problemer med at forstå hinanden, så er samtale gerne den bedste løsning. Samtalen kan være utroligt vanskelig for begge parter, og især hvis ikke man tidligere har haft den dybe fortrolighed. Hvis han ikke selv tager initiativ til samtale, så må du selv, og det er muligt, at han er temmelig afvisende de første mange gange, du forsøger, men det må ikke få dig til at give op. Giv ham lidt tid til at vinde den svære tillid til, at du vil lytte, forstå og acceptere, for det er sandsynligvis det, han frygter allermest: at han ikke vil blive forstået, accepteret og elsket, for den han er. Tålmodighed, et åbent sind og din kærlighed til din søn, er det vigtigste at vise fra din side.\nHvis samtalen først er kørt af sporet, er det naturligvis svært at begynde den igen, men har må du som forælder vise dig som den stærke og insistere og igen og igen give ham mulighed for at dele sine tanker og følelser med dig, indtil han selv vælger at bruge den mulighed.\nJeg blev overrasket over at opdage, at der er bøsser i alle samfundslag og med enhver tænkelig baggrund.\nDu har mange muligheder for at tale med nogen om Jeres situation. Der er mange rådgivningstelefoner, der lader dig være anonym, hvis du ønsker det – LGBT Danmark (Landsforeningen for Bøsser, Lesbiske, Biseksuelle og Transpersoner) kan være en mulighed, men find selv den løsning, der er bedst for dig og din familie.\nLæs videre: Vil min søn nu blive udstødt, få problemer med at få job eller måske blive overfaldet på gaden?\nPrevious PostKære forældre ( 6)\nNext Post Kære forældre ( 8)


Covid-19-pandemien har haft en ikke tidligere set påvirkning af migrationstilstrømningen til EU.\nRestriktioner for bevægelsesfriheden under coronaviruspandemien har mindsket migrationen, både den lovlige og ulovlige, da landene har haft lukkede grænser, begrænsede ruter for lovlig migration og begrænset programmerne til at tage imod flygtninge.\nMen fejlene i EU's asylsystem, der blev afsløret ved ankomsten af over en million asylansøgere og migranter til Europa i 2015, er der fortsat. Som modsvar til flygtningekrisen har Parlamentet arbejdet på forslag, der skal give et mere fair og effektivt europæisk asylsystem.\nI de første 10 måneder af 2020 var der 390.000 asylansøgninger i EU. Det var 33% færre end i samme periode i 2019. I 2018 var der 634.700, hvilket var markant lavere en de mere en en million ansøgninger, der blev registreret i 2015 og 2016.\nDen største nedgang har især været i Tyskland, Frankrig og Italien i de første syv måneder af 2020. Der var færre førstegangsansøgninger fra Syrien (135,000 færre end gennemsnittet for 2018 og 2019, faldet 52%), Irak (faldet 55%) og Nigeria (faldet 58%).\nMen tallene gik op i Spanien og Rumænien, dels pga. flere ansøgninger fra sydamerikanske lande inklusiv Colombia (op 102% sammenlignet med gennemsnittet de seneste to år) og Peru (76% højere).\n6-årigt lavpunkt for ulovlige grænsekrydsninger\nDet Europæiske Grænse- og Kystvagtagentur indsamler data om ulovlige krydsninger af EU's ydre grænser, som de nationale myndigheder registrerer.\nI 2015 og 2016 blev mere end 2,3 millioner ulovlige krydsninger opdaget. Det samlede antal mellem januar og november 2020 faldt til 114.300. Det er det laveste antal på seks år og et fald på 10% sammenlignet med samme periode i 2019. På trods af et fald på 55% er Afghanistan det mest almindelige oprindelsesland sammen med Syrien, Tunesien og Algeriet.\nKrydsninger af Middelhavet fortsætter med at være dødelige med 1754 rapporterede dødsfald i 2020 sammenlignet med 2095 personer i 2019. Uregelmæssige ankomster via den centralmiddelhavske rute (til Italien og Malta) blev øget med 154% i januar-november 2020 sammenlignet med samme periode i 2019. Der var over 34.100 sådanne ankomster i 2020, sammenlignet med næsten 11.500 i 2019,hvor størstedelen ankom til Lampedusa. Ankomsterne i Spanien, særligt til Kanarieøerne steg med 46% (35.800) i 2020 sammenlignet med 2019.\nMange nye ankomster kommer fra lande, der har lidt under økonomiske nedture frem for konflikter. Et fald i globale pengeoverførsler kan også have haft en effekt. Indtil pandemien er inddæmmet og den økonomiske genopretning i gang, vil dårlige beskæftigelsesmuligheder og muligheder for sundhedspleje fortsætte med at være et incitament for personer til at komme til EU.\nFor første gang nogensinde har antallet af personer, der flygter fra konflikter, vold og personlig forfølgelse nået 80 mio. mennesker. Det svarer til, at alle borgere i Storbritannien og Irland blev tvunget til at forlade deres hjem. Børn udgør 40% af verdens flygtningebefolkning.\nDe lande som er værtslande for flest flygtninge er Tyrkiet, Colombia, Pakistan, Uganda og Tyskland. Kun 14% af verdens flygtninge opholder sig i udviklede lande.


Før natten kommer af Lars Kjædegaard - Køb en billig bog med Bogpris.Nu\n'Før natten kommer' af Lars Kjædegaard\nFør natten kommer er tolvte, selvstændige bind i Lars Kjædegaards populære serie med efterforskerner Anita Hvid og Thor Belling. Thor Belling tilbringer sin orlov med at indrette en ny tilværelse for sig selv og Anita Hvid, som ligger hårdt såret på hospitalet. Pludselig må han modvilligt vende tilbage til Drabsafdelingen på grund af to skudattentater. Politiet står på bar bund – er attentaterne terror eller tilfældige forbrydelser? Thor er mest optaget af at hjælpe Anita tilbage til livet, men indser snart, at Anita har en fjende. Thor er splittet, men fast besluttet på at holde blikket på bolden. Men hvilken bold? Hvem vil Anita til livs? Og hvem står bag skudattentaterne? For sent går det op for Thor, at tingene måske hænger sammen, og at der kun er én bold. Hans forsøg på at sparke bolden i mål får fatale konsekvenser. Pressen skriver: »Lars Kjædegaard skriver ligetil, så det er nemt at følge med i plottet – der er mere aktuelt end nogensinde.« – Nordjyske Stiftstidende »Lars Kjædegaard er en ferm fortæller, og man er godt underholdt undervejs.« – Helsingør Dagblad »Et elegant leveret drama ... Kjædegaard jonglerer uhøjtideligt og med vanlig præcision de store temaer om hævn og had, kærlighed og konsekvenser.« ***** – Ekstra Bladet »Atter et pletskud fra Kjædegaard.« ***** – Familie Journalen »Tempofyldt, fortættet og velskrevet krimi uden for meget halløj, og en af de bøger, du med fordel kan pakke i ferietasken.« ***** – Femina\nGenudgivelse. Rige svin er første, selvstændige bind i Lars Kjædegaards populære serie om makkerparret Hvid og Belling. Rige Svin fortæller historien om hvordan Anita Hvid og Thor Belling mødte hinanden. Det er en karakterdrevet krimi med et udspekuleret tyveriplot, forkerte beslutninger og tråde tilbage til de danske jøders flugt til Sverige i 1943. Året er 2008, og hverken Thor Belling eller Anita Hvid har den fjerneste idé om hvem den anden er endnu. Efter ...\nSkriv en anmeldelse af 'Før natten kommer'\n'Før natten kommer' blev fundet billigst hos .


Du er her: LandbrugsInfo > Rådgivning > Rådgivningsmetoder > Gamemaster\nI enhver interaktion mellem mennesker foregår et sprogspil med bestemte regler for samspillet. På rådgivningsmødet består sprogspillet f.eks. af tavse forventninger om, at rådgiveren tager teten, alle mødedeltagere præsenterer sig, den fælles opgave afklares m.m. Et sprogspil rummer altså forventninger om, at der sker en afklaring og fordeling af opgaver, roller og løsninger.\nDesværre er menneskers forståelse for og forventning til sprogspillet ofte meget forskellige. Det betyder, at kommunikationen kan blive tung og problematisk med risiko for misforståelser og bristede forventninger til følge.\nPå sigt kan det derfor være både tidsbesparende og gøre det muligt for alle parter at bidrage til fælles mål, hvis man laver en klar aftale om samarbejdets sprogspil. Også selv om man måske føler, at der ikke er tid til at afklare forventninger og ønsker til alle situationer, man indgår i.\nDu styrer spillet ….\nI sprogspil er det vigtigt at sondre mellem de to typer spillere gameplayer og gamemaster.\nGameplayer kender det fælles sprog og reglerne for spillet. Han er derfor en kompetent deltager i spillet, som han dog ikke kender de overordnede værdier og betingelser for.\nGamemaster har samme grundlæggende færdigheder, men har derudover også en overordnet forståelse for, hvornår man bør spille det ene spil fremfor det andet. Han formår at introducere nye sprogspil og handlemuligheder, idet han kan sætte gang i et nyt spil, når han vurderer, at det eksisterende har for brug at blive ændret.\nEn gamemaster besidder altså evnerne til både at styre og koordinere samtalen imod fælles definerede mål og at udvikle medspilleren gennem aktiv lytning og forstyrrende refleksionsskabende spørgsmål og kan introducere hypoteser, der giver ny forståelse og handlemulighed.\n....men I er ligeværdige spillere\nDer er to centrale forhold, man skal forholde sig til som gamemaster. For det første skal man acceptere, at man ikke fungerer som ekspert men derimod indgår i en hjælpende relation. Det betyder, at man ikke tager kundens problemer på sig og forsøger at eliminere dem med svar og løsningsmodeller. I stedet udfordrer gamemaster sin medspiller på hans tankegang om problemet og evt. løsninger. På den måde bruger kunden egne erfaringer og udfordringer til at skabe løsningsmodeller og udvikler samtidig sine kompetencer.\nDet andet centrale forhold er det faktum, at man som rådgiver rent teknisk skal besidde en dobbelt færdighed. Det kalder vi for gamemaster færdighederne og betyder, at man har evnen til at kunne styre og koordinere samtalen hen imod fælles definerede mål samtidig med, at kundens forståelse for problemet udvikles gennem udfordrende spørgsmål og hypoteser (se trumfkortet Spørgsmål).\nDen dobbelte færdighed understøttes af nedenstående teknikker:\nFørste niveau i gamemasters dobbelte færdighed hjælper ham til at styre og koordinere samtalen hen imod fælles definerede mål.\nEn fundamental afgørende teknik i begyndelsen af enhver coachende samtale er at kunne etablere en kontrakt/forventningsafstemning (se trumfkortet Kontrakt) om emne og mål for samtalen. Eksempler på spørgsmål fra rådgiveren, der opfordrer til at indgå en kontrakt kunne være: ”Hvad har du gjort dig af tanker om, hvad du gerne vil have ud af dette møde?” eller ”Hvis vores samtale her er vellykket set med dine øjne, hvad har du så fået ud af det?”. Ofte har gamemaster selv emner, der skal redegøres for, inden man laver en aftale og prioriterer dagens vigtigste emner. Kontraktens formål er altså at skabe en fælles konstruktiv vej for samtalen.\nTimeout skaber ophold i samtalen, hvor man kan debattere selve samtaleprocessen. Gamemaster skaber timeout ved f.eks. at spørge ”Hvor langt er vi nået nu i forhold til det, vi aftalte?” eller ”Er det de rigtige problemstillinger, vi beskæftiger os med, eller skal vi gå en anden vej?” Gamemaster styrer også samtaleprocessen med udtalelser som ”Vi kom lidt ud på et sidespor, og jeg vil foreslå, at vi vender tilbage og snakker videre om..” eller ”Jeg synes, det er vigtigt, at vi også når at få talt om…Hvad siger du til, at vi parkerer dette emne nu og bruger den sidste tid af vores møde på at tale om…?”. Timeout bruges altså til at føre samtalen tilbage mod kontraktens fokus eller til at genforhandle kontrakten.\nFor at få en fælles forståelse af, hvorvidt samtalen gav det ønskede udbytte, eller der er brug for at arbejde videre med sagen, laves evaluering/afslutning. Gamemaster beder kunden om at opsummere udbyttet af samtalen i fht. mål aftalt under afklaring af kontrakt ved evt. at stille spørgsmålet ”Er du blevet afklaret med, hvad du vil gøre?” eller ”Hvad har været det vigtigste for dig i dag?” eller måske ”Hvordan har du oplevet vores møde i dag?”.\nAndet niveau i gamemasters dobbelte færdighed er her, hvor han ønsker at skabe refleksion hos medspilleren samt introducere nye idéer, synsvinkler og forståelser i samtalen.\nPå dette niveau kan gamemaster bruge aktiv lytning til at vise kunden, at han forsøger at leve sig ind i dennes situation. Den tryghed, som det skaber, er helt afgørende for, at medspilleren forholder sig refleksivt til sit problem. Aktiv lytning handler ikke kun om at være tavs, i stedet skal gamemaster demonstrere verbalt og non-verbalt, at han har hørt og forstået det, der siges.\nGamemasters spørgsmål indgår også i den dobbelte færdighed og skal generere ny forståelse og løsninger. Dette kan ske ved, at spørgsmålene retter sig mod områder, sammenhænge, muligheder, forskellige personers forventninger og opfattelser m.m., som kunden ikke har tænkt på før (se trumfkortet Spørgsmål).\nEvnen til at danne hypoteser og være nysgerrig er ligeledes en del af den dobbelte færdighed. Gamemasters forståelse for at komme med idéer til løsninger, nye forståelser og perspektiver ved at spørge ind til sagen er ofte afgørende for, at samtalen bringer kunden videre.\nDen nysgerrige rådgiver danner i løbet af samtalen konstant hypoteser om sammenhænge, muligheder og løsningsforslag. Han introducerer dem i form af uddybende spørgsmål eller ved at stoppe samtalen og spørge, om han evt. må stille sin hypotese til rådighed.\nDet tager tid at udvikle den kreativitet og mentale fleksibilitet, som en god hypotesemager besidder. Allerførst skal man acceptere, at der ikke kun er ét svar og én løsning og tillade sig selv at lege med de forskellige muligheder og alternativer.\nKende - Kunne - Beherske - Ekspert... Læs mere om hvordan du opnår kompetencerne som dækkes af trumfkortet Gamemaster.\nHar du brug for at styrke samarbejdet på tværs af din virksomhed ved at udvikle dine medarbejderes relationer og deres komm...\nUnderstøtter virksomhedskulturen din strategi? Ved hjælp af værktøjet ”Bedriftens kultur” kan du og din rådgiver spotte, om...


Hjem / Endegrej / Gennemløber / Hansen Sd Hotshot 8,7cm – 23gr Green Tobis – Gennemløber\nVarenummer (SKU): DK539v4364 Kategorier: Endegrej, Gennemløber Tag: Hansen\nHansen Sd Hotshot 8,7cm – 23gr Green Tobis – Gennemløber fakta\nNavn: Hansen Sd Hotshot 8,7cm – 23gr Green Tobis – Gennemløber\nHansen Sd Hotshot 8,7cm – 23gr Green Tobis – Gennemløber fra Hansen\nHansen Sd Hotshot 8,7cm – 23gr Green Tobis – Gennemløber er klar til dig her i shoppen. Du finder den i varegruppen Endegrej > Gennemløber. Det er ret godt at du får hele 100 dages returret som er en fin sikkerhed for dig, hvis du nu fortryder dig køb af din vare. Den gode service betyder at rigtig mange i Danmark køber deres Hansen Sd Hotshot 8,7cm – 23gr Green Tobis – Gennemløber fra den meget brugte forhandler Fisk på krogen, der giver dig det store udvalg af de produkter du leder efter. I det store udvalg af varer kan du helt sikkert finde noget du kan li, og der er det oplagte valg dette produkt. Ved at købe dine varer i en webshop er priserne bedre- og det kan lade sig gøre fordi shoppen sparer husleje til en almindelig butik.\nHansen Sd Hotshot 8,7cm – 23gr Green Tobis – Gennemløber med 100 dages returret\nNår webshops leverer dine produkter, får du andre fordele, som ikke er en selvfølge i fysiske butikker. Webshop skal følge dansk lov, der giver 14 dages retrret. efter dit online køb, og i nogle tilfælde giver shoppen endda mere og nogle giver endda et helt års returret. Når webshops ligger online, får du med et par klik et stort udvalg , og det gør en prissammenligning let, blandt de mange udbydere af varer, der findes online. For at det ikke skal være løgn, kan du endda lave en prissammenligning fra mobilen eller en tablet uden brug af en computer. Mange har allerede fundet glæde ved at købe online og slippe for, at varens pris er forskellige fra skiltet og til kasseapparatet, så du skal stå i kø bagefter for at få den rigtige pris. Online shoppen får Posten til at levere dine varer til din adresse, alternativt kan de sendes til dig arbejde, og få den løsning, der passer bedst for dig. Det med at stå i kø i en butik er efterhånden ret gammeldags, når du køber online der er ingen kø online – det er bare direkte til betaling, og så er du videre, så det er slut med at blive irriteret over langsomme mennesker i køen.


Underet er, at vi er til: DAGENS GRIN\nLatter er sundt, alt bliver gennemiltet, når lattermusklerne bliver rørt. Jeg har lige genset Dirch Passer med sit loppecirkus på DR1. Hans fænomenale sprogøre, som lader volapyk ord med fransk accent blande sig med rigtige franske verber, får latteren frem. Kombineret med hans mimik, timing og sjove indfald så giver det nogle dejlige minutter i selskab med en stor komiker, som desværre ikke passede på sig selv.\nHan var en del af min barndom/ungdom, jeg elskede ham både som skuespiller og som komiker. Tak for grinet. Det gjorde godt.\nNina 11/8/07 8:30 AM\nJa, jeg elsker også Dirch, og kan slet ikke få nok af hans fabelagtige komik. Du nævner det der med det "franske" sprog. Jeg kom lige til at "kloge" mig lidt ang. netop det ovre hos mg, hvis nogen skulle få lyst!\nMademe 11/8/07 10:39 AM\nJeg er enig med dig Lene, Dirch var en meget stor kunstner. Men han ikke var god ved sig selv, og det var nok derfor, han ikke blev ret gammel. Ud fra gamle radioudsendelser kan man høre, at sådan var revy-miljøet, og flere andre af de store komikere skånede heller ikke sig selv.\nLene 11/8/07 3:00 PM\nTak for "klogningen" Nina ;-)\nMadame, det er også hvad jeg har hørt. Det er lidt underligt at tænke på, at Dirch passer kun var fire år ældre end jeg, da han døde.\nNina 12/8/07 11:24 AM\nLene, jeg har lagt et link til mere "KlogeÅgeri" om commedia dell´ arte i mit indlæg om grammelot´en, hvis du er mere interesseret.


VVS'ere og blikkenslagere i Eskilstrup, Sjælland - de 15 bedste eksperter | Houzz\n3 VVS'ere og blikkenslagere i Eskilstrup, Sjælland\nStår du og planlægger at bygge badeværelset om, eller mangler du hjælp til installation af fjernvarme eller biobrændsel? Eller mangler du bare generelt hjælp til noget, en VVS kun kan klare? Når man har hus eller lejlighed, kan det ikke undgås, at der skal udføres reparationer eller installeres nyt – derfor er det som regel altid godt at kende til en VVS eller blikkenslager i Eskilstrup, Sjælland, som kan slå til, når du ikke selv kan overskue, hvad der skal gøres. Det kan være, du har et sprunget vandrør, som du ikke selv ved, hvordan du skal håndtere – det og meget mere vil du kunne få hjælp til fra en autoriseret vvs installatør. Men hvordan vælger man lige den rette? Mere\nStår du og skal have lavet et helt nyt badeværelse eller lignende, kan det være et uoverskueligt projekt, hvis du selv kaster dig ud i det. Du vil hurtigt finde ud af, at der er mange løse ender, der skal passe sammen, og at alt ikke er så ligetil, som det umiddelbart ser ud til at være. Desuden er det heller ikke alle installationer, du selv må kaste dig ud i, og det er som hovedregel bare en fornuftig ide at lade en vvs installatør i Eskilstrup klare montering af vand, afløb, rør og lignende. Han har erfaringen og ved, hvordan det installeres korrekt. Så læg gerne din stædighed til side, hvis du er på vej til at kaste dig ud i et større projekt, hvor en vvs er påkrævet, da det er bedst for begge parter i sidste ende.\nHvad skal jeg være opmærksom på, når jeg skal finde den rette vvs montør i Eskilstrup til projektet?\nHvordan finder jeg det rette vvs firma i Eskilstrup, Sjælland?\nHer på denne side kan du finde en lang liste over varmeinstallatører i Danmark. Hvis du gerne vil finde én i nærheden af dig, som for eksempel i Eskilstrup, skal du blot indtaste din beliggenhed og trykke ”Søg”. Du får hermed en liste over varmeinstallatører i nærheden af dig. Hvis du klikker på deres profiler, kan du se hvor præcist i landet, de har kontor. Du kan også kontakte dem direkte og bede dem om at sende dig et godt tilbud.\nInden du hyrer en VVS og blikkenslager i Eskilstrup, kan du gennemse vores netværk af 3 VVS'ere og blikkenslagere. Læs kundeanmeldelserne, tjek deres forrige projekter og bed om et tilbud fra de bedste VVS'ere og blikkenslagere i nærheden af dig.


Tid til at beskære roser og andet... - Haveglæder\nTid til at beskære roser og andet…\nLunere vejr på vej – nu kan roserne beskæres\nDe seneste mange dages nattefrost har været hård ved mange af årstidens tidlige blomster. Mange steder er f.eks. magnolieblomsterne blevet grimme og brune, men nu ser det heldigvis ud til at være ovre – for denne gang.\nNU KAN ROSERNE BESKÆRES\nSom haveejer kan det godt være udfordrende, når vejret i foråret kommer fra nord. Der bliver garanteret tjekket vejr på diverse vejrtjenester, for hvornår er risikoen for nattefrost ovre? Det har været en lang periode med mange dages nattefrost og heldigvis masser af sol om dagen. Nu er vejret “det gamle kendte” fra vest med vekslende skyer og sol. En lille byge og blæst får vi også.\nDet betyder så også, at det nu er muligt at få klippet roser, lavendel og sommerfuglebuske tilbage.\nDet kølige vejr vender nok tilbage. Ofte følger det tidspunktet for fuldmåne, så hold øje med d. 8. april og 7. maj (her er det fuldmåne).\nI dette tidligere nyhedsbrev beskriver jeg kort, hvordan roserne skal beskæres.\nJeg er ikke sikker på, at mine hortensiabuske vil blomstre så meget i år. De havde nemlig mange nye grønne skud inden perioden med nattefrost, og disse grønne skud er blevet meget brune. Om nogle uger vil det vise sig, om frosten har skadet det inderste af skuddet – der hvor blomsteranlægget er. Jeg krydser fingre for, at planten har formået at beskytte de vigtige blomsterknopper, så busken vil blomstre fint til sommer.\nDet gælder kun for almindelige hortensia, Hydrangea macrophylla, de øvrige typer af hortensia danner først deres blomster når de begynder at vokse – her skades blomsterne ikke af frost.\nDerfor er det også rigtig vigtigt at holde saksen i lommen, for beskærer du dine almindelige hortensia, så klipper du blomsterne af.\nJeg lagde en kort video op om beskæring af alm. hortensia – videoen finder I på haveglæders facebookside\nJeg mangler stadig at få beskåret brombær, blåbær, ribs og solbærbuske. Tiden i haven er nemlig blevet brugt på at rydde op i blomsterbede, klippe ned og luge ukrudt!\nBeskæring af frugtbuske kan udføres over de næste uger – derefter vil planterne være langt fremme med deres blade, og så bør du lade planterne stå i fred og ro.\nBrombær beskæres, så der kun er de grene tilbage, som endnu ikke har båret frugt.\nRibs, solbær, blåbær og stikkelsbær beskæres, så buskenes grene tyndes ud. Jeg fjerner hvert år ca. 1/3 af alle grenene, og det er vigtigt altid at fjerne de ældste grene – på den måde forynges buskene hele tiden og det giver masser af god frugt – selv på meget gamle buske.\nDesuden fjerner jeg de grene, som ligger henad jorden. Der er ikke meget ved at kravle rundt og plukke frugt med jord på.\nJeg beskærer ALDRIG helt unge buske. Først når de er ca. 3 år gamle begynder jeg at tynde ud i de ældste grene.


Joico Structure Glue Extreme Créme 150 ml\nhttps://nicehair.dk/joico-structure-glue-extreme-creme-150-ml.html 33109 Joico Structure Glue Extreme Créme 150 ml //cdn.nicehair.dk/products/33109/joico-structure-glue-extreme-creme-150-ml-1.jpg //cdn.nicehair.dk/products/33109/thumbnails/joico-structure-glue-extreme-creme-150-ml-1.jpg 119.00 0 DKK OutOfStock Mærker/JOICO® Hårpleje/Hårstyling/Gel / Cream Hårpleje/Hårstyling/Gel / Cream/Gel 0 Joico Structure Glue Extreme Créme, er en styling creme som kan anvendes til alle hårtyper. Cremen giver en elastisk skarphed, Extreme hold, så her har du en styling creme som med garanti holder dagen lang, samt har en rigtig fedt design. Styling cremen er nem at style håret med, lige som man ønsker det. Varm lidt at cremen op i hænderne og style derefter efter ønske. **Fordele** - Giver et extreme hold - Nem at style med - Anvendes til alle hårtyper **Anvendelse** - Varm cremen op i hænderne og style derefter som ønsket - Anvendes i fugtigt hår 179.00 Joico 2013-06-17 4\nJoico Structure Glue Extreme Créme, er en styling creme som kan anvendes til alle hårtyper. Cremen giver en elastisk skarphed, Extreme hold, så her har du en styling creme som med garanti holder dagen lang, samt har en rigtig fedt design. Styling cremen er nem at style håret med, lige som man ønsker det. Varm lidt at cremen op i hænderne og style derefter efter ønske.\nGiver et extreme hold


KWON Grip fodbeskyttelse\n> Beskyttelsesudstyr>Ben- Skinneben og vrist/fod>Grip fodbeskyttelse\nDen særprægede anatomiske form af denne beskytter sikrer en fremragende pasform.\nForformet skumindsats giver fremragende dæmpningsegenskaber.\nVelcro lukning giver den perfekte, individuelle pasform til din fod, mens den ekstra elastik ved sålen betyder, at du oplever bedre fodfæste end nogensinde. Emended side søm, emended toe-loops ved solens sole.\nMed højkvalitets plastik i frontområdet. Yderside af ægte læder. Et KWON-produkt af høj kvalitet.\nFarve: rød, blå, hvid, sort\nS (passer til skostørrelser på ca. 37 - 39)\nM (passer til skostørrelser på ca. 40 - 42)\nL (passer til skostørrelser på ca. 43 - 45)\nXL (passer til skostørrelser på ca. 46 - 47)


Hvor køber du pynten til fødselsdagen - Børnefødselsdage\nJeg har modtaget en del forespørgsler på hvor der kan købes pynt til fødselsdagen. Her på børnefødselsdage går vi meget op i at der udover de købte ting også er billigere alternativer. Derfor har vi I flere indlæg skrevet om hvordan man selv laver pynt, eller finder det gratis på nettet.\nKniber det med tiden, eller vil barnet gerne have specielle tallerkner, pynt mm. så er der heldigvis hjælp at hente. Desværre er udvalget ikke altid lige stort i den lokale legetøjsbutik eller i et supermarked.\nAf fysiske butikker finder du det største udvalg i Toys”r”us, derefter Bilka, Føtex, BR osv. Indimellem har Fakta, Rema 1000 m.fl. spot varer, hvor man kan være heldig at gøre gode handler.\nDet største udvalg finder du på nettet, hvor CTI Party, The Fairytale Company og festbyen.dk alle har et imponerende udvalg. Dog kan det være svært at finde det der skal bruges på festbyen.dk, jeg synes ikke siden er lige så godt opbygget som de 2 andre. Men deres søgefunktion virker dog fint. I nedenstående linker jeg derfor kun til de 2 andre.\nJeg har prøvet at dele det lidt op i kategorier til hvad der kunne friste til fødselsdagen, og givet links til hvor det kan købes.\nHusk vi har også samlet en masse tips til hvordan du kan lave mange ting selv, se mere her.\nDet er altid nødvendigt at få inviteret klassekammeraterne til fødselsdagen. Du finder et kæmpe udvalg hos CTI og Fairytale. CTI har dog indimellem 6 invitationer til 6 kroner, det kan næsten ikke gøres billigere.\nInvitation hos CTI Party\nInvitationer hos The Fairytale Company\nUdsmykning til bord og hjem\nNår først alle er inviteret, så er det på tide at finde ud af hvordan der skal pyntes op. Barnet har sikkert allerede en idé til hvad han/hun gerne vil have af tema. Hvis du er heldig, så er det rent faktisk noget der kan købes. Det er forskelligt hvad der er brug for af pynt, men lidt balloner, en papirdug og servietter (Det er så dejligt nemt bare at rulle sammen om alt rodet når dagen er overstået og smide det direkte ud.), et banner, flag, happy birthday lyskæde, plakat, pap tallerkner, krus og bordpynt som f.eks. konfetti. Der kan evt. også blot søges på nettet efter figurer der passer til temaet og printe disse ud, klippe dem ud og ligge dem på bordet.\nKagetilbehør, lys og slikposer\nNår bordet så er pyntet, og hjemmet pyntet op, så går turen til kagen. Den skal selvfølgelig se festlig ud. Du kan få sukkerprint at komme på kagen, eller købe muffinsforme der passer til temaet. Og ingen kage uden lys.\nDer er mange fødselsdage hvor der gives en pose med lidt snolder eller sundt slik, derfor kan det gøres ekstra festligt med slikposer.\nSkal der gøres lidt ekstra, så kan der f.eks. købes hatte, udklædningstøj eller bestik.\nBare husk på at det ikke er nødvendigt at gå all-in, mindre kan også gøre det. Gør det overskueligt for dig selv og din pengepung. Har du et mindre budget, så køb standard hvide pap tallerkner og plast krus. Det kan du købe i dit lokale supermarked. Kniber det med tiden, så kan der købes en kage hos bageren, skal det være et billigere alternativ, så har Amo en række færdig kager til omkring 30 kr. Det tager kun 5 min at røre dejen sammen og så måske 15-30 min at bage den i ovnen. Den kan altid pyntes med en gang hjemmerørt glasur og lidt slik.\nFor barnet skal nok være glad om alle omstændigheder. Dagen er jo deres. De får klassen med hjem og får lov til at vise alt deres legetøj frem. Fødselsdage er altid specielle, også selvom du ikke er gået all-in.\nHvor skal børnene sidde? Basketball tema til fødselsdagen Flot pynt til fødselsdagen – Gør det selv Det grønne tilbud


Jeg har et meget mærkeligt forhold til analyser... jeg plejer at sige, hvis jeg bliver spurgt til en oplæsning, om den her tekst handler om livet og om døden, og det er en god analyse: ”Ja, det gør den... også!” Fordi det er dejligt, ik'... Så kan de komme med alle de analyser, de vil, for så bliver teksten jo bare større, og det er jo fint nok. Men jeg tror s’gu ikke der er noget facit...\nForfatter Jens Blendstrup (http://forfatterskaber.systime.dk/underside/jens-blendstrup.html)\nDansk i gymnasiet er et obligatorisk fag, som du skal have i alle tre år. Fagets kerne er de tre hovedområder: litteratur, sprog og medier. I det litterære hovedområde læser og oplever vi tekster, analyserer og fortolker, lærer om forfatterskaber og perioder og om kultur- og samfundsforhold fra oldtiden til i dag. I det sproglige hovedområde arbejder vi med grammatik og sprogrigtighed, kommunikation og argumentation, og du bliver bevidst om din egen og andres måde at bruge sproget på. I det mediemæssige hovedområde har vi fokus på nyhedsgenrer, dokumentar- og fiktionsprogrammer, film og elektroniske medietekster, og du lærer at gennemskue, hvilke virkemidler medierne benytter.\nI timerne veksler vi mellem klasseundervisning, gruppearbejde, projektarbejde, lærer- og elevforedrag, it-baseret arbejde og kreative øvelser.\nDu skal også selv producere tekster i dansk – lave oplæg, skrive essays, kronikker og litterære artikler eller måske lave hjemmesider.\nI dansk lærer du at gå bag om ordene og forholde dig kritisk-analytisk til både trykte og elektroniske tekster. Du lærer at reflektere, og du bliver klogere på tiden, verden og dig selv, så du efter tre år er bedre rustet til livet i det moderne, multimediale og globaliserede samfund.


Priser og Nyheder - Raimex International Danmark\nPrivat Efterforskning - for erhvervsliv og private\nPriser og Nyheder\nF.eks. har vore priser været uændret i mange år. I 2015 valgte vi at sætte vore priser ned med mere end 20%!\nVore priser er idag 500 kr. i timen samt 5 kr. per kørte kilometer - inkluisve moms!\nSom udgangspunkt arbejder vi på timebasis - hertil skal erlægges eventuel kilometergodtgørelse såfremt der også er tale om udkørende opgaver. Der tages udgangspunkt for såvel timeberegning som kilometergodtgørelse - fra enten vort Hovedkontor i Randers eller vort associerede kontor i København - hvad der måtte være nærmest for dig som klient.\nI langt de fleste opgaver aftales der en fast pris for opgaven.\nVær opmærksom på når der indhentes tilbud fra bureauer, at timeprisen ikke er det vigtigste - men derimod hvad du i sidste ende skal betale for opgaven.\nØvrige oplysninger omkring priser og betalingsbetingelser kan du forhøre dig om ved at kontakte os enten på telefon +45 40 76 82 46 eller e-mail mj@raimex.dk\nHer bringer vi nyheder om vort firma - nye tiltag - vigtige informationer - ændringer i Lovgivning m.m.\n10. maj 2019 - FREELANCE MEDARBEJDERE - Vi søger IKKE for tiden freelance medarbejdere M/K til ad-hoc opgaver.\nInteressen for job som freelance medarbejder ved Raimex International Danmark har gennem årene være overvældende. Vi har pt de freelance medarbejdere vi har brug for. Vi har ligeledes en del M/K stående på venteliste. Ved behov for yderligere freelance medarbejdere, vil dette blive annonceret her på hjemmesiden - både på forsiden og her under Nyheder.\nFrelance medarbejdere benyttes fortrinsvis til operative opgaver såsom f.eks. : skygning, overvågning, prøvekøb, interviews m.m.\nDer skal kunne fremvises en ren straffeattest og god formulering på dansk - såvel mundtligt som skriftligt er et "must".\nEt vist kendskab til engelsk - såvel mundtligt som skriftligt er en fordel.\nDer forudsættes at der er rådighed over bil, digitalt kamera/video samt PC med printer og opkobling til internet.\n+45 40 76 82 46\nLeverandør til dansk erhvervsliv siden 1987


Lej din bolig ud, mens du selv er på ferie - Mere om Rejser\nDet koster nogle penge at rejse. Men hvis du lejer din egen bolig ud, mens du er væk, så reducerer du udgiften betydeligt.\nNu kommer det selvfølgelig an på, hvilken form for rejse du skal på. Og også på, hvor længe du skal være væk. Men uanset, om du får dækket hele din rejses udgifter, eller de kun dækkes delvist, så vil dine rejseudgifter i hvert fald blive markant lavere.\nHvordan lejer jeg min bolig ud?\nDer findes flere portaler, hvor du kan leje din bolig ud. Du kan for eksempel bruge den meget populære Airbnb, som er et verdensdækkende kontaktformidlingssystem. Det er et anerkendt bureau, hvilket også giver dig en vis sikkerhed.\nNår du er signet op der, så sørger de for det videre forløb. Det er ret nemt for både udlejer og lejer at benytte Airbnb. Og en økonomisk gevinst for begge parter.\nDu kan også lægge opslag op på lejebolig Høng eller lejebolig Slagelse på Facebook. Det kan dreje sig om både kortere og længere perioder.\nDer er flere måder, du kan komme i kontakt med mulige lejere på. Vil du øge dine chancer for at få lejet din bolig ud, så kan du jo slå det op flere steder.\nFordele ved at udleje din lejebolig i Slagelse\nDer er selvfølgelig den store fordel ved at leje sin bolig ud, at du tjener penge på det. Det er forholdsvis let tjente penge, da du ikke har så meget, du skal gøre – ud over at gøre rent og rydde op, inden gæsterne kommer.\nAt leje sin bolig ud er en god og indbringende passiv indtægt.\nDesuden er det også trygt for dig, at der er nogen i din bolig, mens du selv er væk. Det er altid godt, at der er noget aktivitet i boligen. Dels formindsker det risikoen for indbrud, mens du er ude at rejse, og dels kan du få vandet dine blomster og fodret din kat i den periode.\nDu kan fremleje din Lejebolig Høng, Slagelse eller hvor end du bor.\nLejer du din bolig ud til nogen, som du ikke kender, så får du dermed mulighed for at møde nye mennesker. Der kan komme lejere fra nær og fjern, og det er altid interessant at træffe mennesker fra en anden landsdel eller fra et andet land.\nHvis du arrangerer et boligbytte, så får du også selv indblik i, hvordan det er at leve et andet sted i verden. Det er altid med til at udvide ens horisont.\nVær tryg, når du tager på ferie\nDu kan være ekstra tryg i forhold til din egen bolig, når du rejser ud i verden, når du lejer den ud. Så ved du, at der bliver passet på dit hjem, mens du selv er væk.\nDu ved, hvem der kommer til at bo i din bolig, og du ved, at der vil være liv i boligen, mens du er et andet sted. Det giver en god tryghed og giver dig en større nydelse ved at være væk.


Konverter video til et lydspor direkte i Mac OS X\nKonvertering af en videofil til et lydspor gøres meget nemt ved hjælp af mediekodningsevnen i Mac OS X, der er bygget direkte i Finder. Med dette kan du konvertere mange populære filmformater til lydspor, herunder videofiler af .mov, .m4v, .mpg og mp4-format. Det resulterende konverterede lydspor er en 256 kbps m4a-fil, som kan justeres yderligere, hvis det ønskes.\nBrug af video til lydkonverteringsværktøjer i OS X er meget nemt:\nHurtig note: Hvis du ikke kan se "Encode", kan du her aktivere koderne.\nFind den video, du vil konvertere til et lydspor, og højreklik på den\nFra bunden af menuen skal du vælge "Encode Selected Video Files"\nI vinduet "Encode Media" skal du trække kontekstmenuen ud for "Indstilling" og vælge "Kun lyd"\nKlik på "Fortsæt" eller angiv destinationen til et andet sted, hvis det er nødvendigt\nEncoderen fungerer meget hurtigt, og du ender med en .m4a lydfil med samme navn i samme mappe som kildevideoen. Åbn filen for at hente den i iTunes-biblioteket for at afspille og synkronisere til en iPod eller iPhone.\nNår du taler om iTunes, kan du bruge de samme Finder-indkodere i OS X til at konvertere lydfiler til m4a-format, som derefter kan tilføjes direkte til iTunes, samt hvis de var en anden lyd- eller musikfil i iTunes-biblioteket.\nOpdatering: Kan du ikke se indstillingerne Encode, når du højreklikker mediefiler? Her kan du aktivere dem\nNyheder Vil den næste MacBook Pro få Quad-Core Sandy Bridge chips?\nMac OS X Kabeltypen til installation af AT&T U-vers\nMac OS X Sådan hentes en fuld MacOS High Sierra Installer App\nIphone iPhone 5s: Funktioner, Prissætning, Udgivelsesdato\nMac Sådan optages tv-shows på din computer


"Der må ikke ændres et komma II..."\naf Tage Buch\nDen Ny VerdensImpuls nr. 3/2005 september, side 28\nHer følger supplerende bemærkninger til en artikel med samme overskrift i dette blads juni nummer.\nDer har været en udbredt tilbøjelighed til at rette på Martinus sprog fra den første udgivelse af Livets Bog, idet man fandt at sproget var knudret og vanskeligt tilgængeligt. Nu er Martinus ikke nogen almindelig forfatter. Selv siger han, at hans værker som er kosmiske analyser er “skrevet i bøn til Gud”. Martinus har mejslet sine ord og sætninger ud. De love og principper som verdensaltet styres efter, det verdensbillede som skal blive vejledende for hele menneskeheden, efterhånden som mennesker bliver modne til at forstå fortsættelsen af den vejledning, som er givet af tidligere vise og visdomsbøger, er nu givet menneskeheden i form af Det Tredie Testamente. Dette værk er et kunstværk og et helligt skrift. En malers mesterværker ændrer man ikke på eller tilfører noget med et enkelt penselstrøg. Det bliver da et falskneri.\nNår Martinus i Instituttets love har formuleret formålsparagrafen således, at værkerne skal bevares uforandrede som de foreligger fra hans side, skal det selvfølgeligt forstås bogstaveligt. Rådet skal være den vogter, der skal sikre at der ikke foretages rettelser.\nImidlertid har man ikke forstået ordet uforandret og har oven i købet oprettet en sproggruppe der har fået til opgave at pynte på eller tilpasse Martinus sprog til nutidsdansk hvor det er muligt. Man har endog henvendt sig til en professor på Københavns Universitet for at få vejledning i hvordan man kan rette på Martinus værker.\nNår Martinus har sagt, at mennesker godt må se, at han var ubelæst, så var det ligefrem et ønske fra hans side om at man skulle se, at han trods sin simple skolegang kunne frembringe et mesterværk, ja, selve Talsmanden den Hellige Ånd, værket der skulle bringe klodens befolkning “hele sandheden” som Jesus jo dengang ikke kunne bibringe sine diciple. Det er på kontrasterne at sansningen baseres, og derfor ønskede han ikke disse kontraster udjævnet eller fjernet ved, at de nævnte lærlinge retter eller pynter på hans sprog. Den ufuldkomne sprogbehandling skal være synlig.\nDen samme kontrast ser vi i hans herkomst og opvækst. I simple og fattige kår fødtes den åndelige fyrste som skal blive den vejleder der fortsætter Guddommens vejledning af menneskene og dermed afslutningen af Biblen i form af Det Tredie Testamente.\nTrods denne åndelige storheds ønske og klare påbud, har Rådet foretaget eller ladet foretage rettelser i hans værk. Det er et misgreb, der kun kan rettes ved at disse bøger makuleres, og der i stedet for fremstilles fotografiske genoptryk af de originale værker. Forklaringen om at forskere selvfølgelig skulle have adgang til de originale værker gælder ikke. Alle alvorligt søgende mennesker er forskere, og skal kunne stole 100% på at hvert eneste ord i bøgerne er skrevet af mesteren selv.\nRettelserne udover de af Martinus selv skriftligt godkendte er fejlagtige rettelser. Disse rettelser er direkte imod Martinus vilje, og da værkerne er skrevet i bøn til Gud er disse også imod Guds vilje. Som kosmisk bevidst var og er Martinus ét med Gud.\nNår nu det ovenstående er sagt, må vi huske på at vi er overgangsvæsener mellem dyr og rigtige mennesker, og vi er dermed prædestinerede til at gøre forkert. Det er altså OK at fejle, men så vil det også være OK, at vi søger at gøre hinanden forståeligt hvad der er det rigtige. Det er det jeg har forsøgt i dette tillæg til den tidligere artikel om samme emne.\nDet kan her være relevant at læse Martinus egne ord om stilforskere og åndsforskere i bogen Artikelsamlingen. Specielt den del af stk. 7.17 som står på side 44, og hele stk 7.18.\nUddrag af Martinus’ artikel “Fortolkning af Livets Bog”(1933)\nDa Tage Buch henviser til 7.17 og 7.18 af denne artikel, bringes det her:\nDen udviklede eller fremskredne sandhedssøger er ganske anderledes indstillet. For ham er stilen, rytmen, trykfejl e.l. ganske underordnet. Han er opfyldt af et hundrede procents begær efter at komme til kernen bag stilen og ordene. Han ser, at kun den er det absolut væsentlige. Han véd, at guld er guld, hvad enten det forekommer i en pose af sækkelærred eller i en af silke. Han hører ikke til dårerne, der hæfter sig mere ved sækken, ved emballagen end ved indholdet.\nOg som følge af denne sin holdning kommer han netop til indholdet, til guldet. Og med den samme holdning overfor Livets Bog kommer han også her til guldet eller det sande indhold: livets højeste analyser. Men i modsat fald opnår han intet, ser intet væsentligt. De stråler fra en forklaret tilværelse, der udgår fra bogen, formørkes af den sorte sky af kritik over nævnte bog, han selv udstråler. Og det guddommelige lys bliver for ham mere eller mindre til banaliteter, vrøvl, fantasier, fraser, grammatiske ufuldkommenheder osv. Livets Bog er for ham en lukket bog.\n7.18 Stilforskeren og åndsforskeren\nAt “åbne” Livets Bog er altså ikke gjort ved blot og bar at åbne den rent fysisk, blade den igennem og “læse” den. Den kan desuagtet heraf for en sådan læser være en absolut lukket bog. Den kan kun virkelig åbnes af den, der har nået et sådant begær efter åndelig viden, at han i sin søgen efter denne ikke lader sig hindre hverken af stil eller form. Hans bevidsthed må være så åndeligt fremskreden, at disse nævnte realiteter er blevet et så ganske underordnet spørgsmål, at han ikke ønsker at spilde tid med nogen som helst form for kritik af disse.\nKun den, der er således indstillet, kan gøre sig håb om i nogen grad at kunne åbne Livets Bog og komme til den dybere mening, som er skjult bag den for alle synlige tekst og stil. Enhver sandhedssøger eller åndsforsker, der ikke har den her skildrede indstilling, men mere hæfter sig ved stilen eller den ydre form, er jo ikke åndsforsker, men stilforsker eller forsker af den ydre form.\nFor et sådant væsen kan den til Livets Bog knyttede ydre form og stil undertiden være en uovervindelig hindring, idet al dets energi udløser sig i kritik af de i samme form eventuelt fremtrædende små tekniske fejl og grammatiske ufuldkommenheder e.l. Først når den dybere mening i Livets Bog bliver til hovedtingen, og stilen og formen bliver til en biting for læseren, da oplever han “den hellige ånd” gennem nævnte bog.


Særeje — Contractbook\nSæreje betyder ”mit er mit” og ”dit er dit”, og det kan bestemmes på mange måder.\nNår I bliver gift, får I automatisk delingsformue, som er det, der tidligere hed fælleseje. Det betyder ikke, at I ejer alting i fællesskab, men derimod at I skal dele jeres formuer ligeligt, hvis I bliver skilt, separeret eller en af jer afgår ved døden.\nHver ægtefælle har under ægteskabet sin egen formue, herunder sine egne aktiver og passiver. Hvis I ønsker, at I også ved skilsmisse, separation eller død skal beholde egne aktiver og passiver, så skal I før eller under ægteskabet oprette en ægtepagt, hvor I aftaler særeje.\nSæreje betyder ”mit er mit” og ”dit er dit”, og det kan bestemmes på mange måder. Regler for særeje er beskrevet i arveloven. Der er flere overvejelser, som I bør gøre jer, hvis I ønsker at oprette særeje. Nogle af de væsentligste overvejelser, kan I læse mere om nedenfor.\nHvem skal have særeje?\nDet er ikke givet, at det er jer begge, som skal have særeje. I nogle tilfælde er det kun den ene ægtefælle, der har særeje. Det kan eksempelvis være tilfælde, hvor den ene af ægtefællerne ejer en virksomhed.\nHvad skal omfattes af særejet?\nDet er vigtigt, at I gør jer overvejelser om, hvilken del af formuen, der skal være særeje. Der er som udgangspunkt fri mulighed for at aftale omfanget, og I kan blandet andet gøre jer følgende overvejelser:\nSkal det være alt hvad I hver især ejer ved ægteskabets indgåelse og i fremtiden erhverver? I et sådan tilfælde, er der ingen formue, der skal deles ved skilsmisse, separation eller død. Er særejet kun for den ene ægtefælle, da gælder dette kun for dennes formue, mens den anden ægtefælles formue skal deles.\nSkal det være alt hvad I ejer ved ægteskabets indgåelse, mens alt hvad der erhverves i fremtiden skal være delingsformue? På den vis er det kun de ting som I har erhvervet inden ægteskabet, der er særeje, mens alt hvad der er erhvervet efterfølgende skal deles i tilfælde af skilsmisse, separation eller død.\nDet er også muligt at aftale, at særejet kun gælder bestemte dele af formuen. Det ses ofte, når den ene ægtefælle ejer en virksomhed, ejendomme eller har arvet en større formue.\nDet kan også være en bestemt brøkdel eller sum, der skal deles eller være særeje, ligesom at det kan bestemmes, at særejet skal være tidsbegrænset eller aftrappes.\nHvilken type særeje?\nDer er flere typer af særeje. De typiske anvendt er kombinationssæreje og fuldstændigt særeje.\nFuldstændigt særeje skal, som det lyder, aldrig deles, herunder hverken ved skilsmisse, separation eller død. Det som er gjort til fuldstændigt særeje, skal som nævnt ikke deles ved død. Det betyder, at særejet kun falder i arv og den længstlevende ægtefælle kan ikke sidde i uskiftet bo, men skal derimod dele særejet med den afdøde ægtefælles børn.\nEt alternativ kan være kombinationssærejet, som er ægtefællebegunstigende ved død. Ligesom det fuldstændige særeje, så skal den formue som er omfattet af særejet ikke deles ved skilsmisse eller separation. Ved den ene ægtefælles død bliver afdødes særeje til delingsformue, mens den efterladte ægtefælles særeje bliver til fuldstændigt særeje. Det betyder, at den afdøde ægtefælles særeje skal deles med den efterladte ægtefælle, og der er mulighed for at den længstlevende ægtefælle kan sidde i uskiftet bo.\nMulighederne er mange, men det er vigtigt, at I finder den form, der passer bedst til jeres ønsker og behov.\nKrav til ægtepagten\nDer er formkrav til særeje, idet et særeje skal aftales ved en ægtepagt.\nDet kræver, at I er enige om aftalen ligesom at I skal skrive aftalen ned og tinglyse denne i personbogen. Det koster en tinglysningsafgift på kr. 1.660,00. Hvis der ikke er enighed og aftalen hverken er skriftlig og tinglyst, er den ikke gyldig. En ugyldig ægtepagt vil blive tilsidesat ved skilsmisse, separation eller død.\nBrug for en ægtepagt eller et testamente?


OVERBLIK Her er holdet, der skal forsvare Danmarks farver ved U21-EM | EM fodbold | DR\nOVERBLIK Her er holdet, der skal forsvare Danmarks farver ved U21-EM\nHvem er egentlig med på det danske U21-landshold, der skal spille EM i Italien?\nRobert Skov og Rasmus Nissen, Danmark er to af profilerne på det danske U21-landshold. (Foto: henning Bagger © Scanpix)\n17. jun 2019 kl. 06.55\n23 spillere er udtaget til den trup, der skal spille U21-EM for Danmark. Mandag spiller danskerne første kamp mod Tyskland klokken 21.\nHerunder kan du blive klogere på de spillere, der er med i den danske trup.\n(Foto: ©Anders Kjærbye © ©Anders Kjærbye - dbufoto.dk)\n21-årige Daniel Iversen er ejet af Leicester City i England, men i denne sæson har han været udlejet til Oldham, der spiller i Englands tredjebedste række. Danskeren har stået samtlige ligakampe i sæsonen for Oldham, der endte som nummer 14 ud af 24 hold. Iversen kommer derfor til slutrunden i god form.\nOskar Snorre kom til Lyngbys akademi i en alder af 13 år, og han trækker fortsat i den kongeblå trøje. I denne sæson har 20-årige Snorre dog ikke fået mange kampe i 1. division, da Lyngby-målet har været vogtet af Thomas Mikkelsen.\nSnorre har tidligere været fast målmand på både U17- og U19-landsholdet, mens han også har slutrundeerfaring fra et EM for U17-landshold.\nPeter Jensen, FC Nordsjælland\nPeter Jensen er førstemålmand for Superliga-holdet FC Nordsjælland, men han har ikke meget erfaring fra de danske ungdomslandshold. Kun én gang har han spillet en U21-landskamp for Danmark, mens han også kun står noteret for tre kampe på U19-landsholdet. I landsholdsregi er han derfor den mindst rutinerede af de tre målmænd.\nAndreas Poulsen blev sidste sommer solgt fra FC Midtjylland til den tyske traditionsklub Borussia Mönchengladbach. Den 19-årige venstreback har dog endnu sin debut til gode i Bundesligaen.\nTil gengæld har han fået en pæn mængde spilletid for klubbens reservehold, mens det også er blevet til en enkelt pokalkamp for Borussia Mönchengladbach i denne sæson.\nAsger Sørensen kan spille på begge positioner i midterforsvaret og betragtes som et stort talent i Europa. Den 23-årige forsvarsspiller er ejet af Red Bull Salzburg i Østrig, som i denne sæson har haft ham lejet ud til Jahn Regensburg i Tysklands næstbedste række.\nHer har han etableret sig som fast mand og kun siddet ude i enkelte kampe i april, da han var ankelskadet.\nFiorentina ejer Rasmussen, da de på vinduets sidste transferdag i vinter kastede mange millioner efter forsvarsspilleren. Pengene blev sendt til Empoli, som fik lov at beholde forsvarsspilleren i resten af sæsonen.\nAlligevel har norditalienerne ikke gjort meget brug af Rasmussen i foråret, og det er kun blevet til seks ligakampe i år.\nHøjrebacken Joakim Mæhle har etableret sig som en nøglefigur hos den belgiske storklub Genk, efter han skiftede til klubben fra AaB i sommeren 2017. Derfor har større klubber også været sat i forbindelse med den unge back allerede før slutrunden i Italien.\nMads ’Mini’ Pedersen, FC Nordsjælland\nMads Pedersen har fået tilnavnet ’Mini’, selvom han måler 174 centimeter. Den alsidige back har spillet en fin sæson i Superligaen, og han har både offensive og defensive kvaliteter.\nAllerede i vinter var der angiveligt interesse for FC Nordsjællands profil, men klubben endte som bekendt med at holde på ham.\nRasmus Nissen Kristensen skiftede i januar sidste år til den hollandske storklub Ajax efter en periode med gode præstationer for FC Midtjylland.\nI denne sæson er det blevet til 12 kampe i den hollandske liga, mens Nissen Kristensen også har lagt op til tre mål for Champions League-semifinalisterne. Står også noteret for imponerende syv mål i 23 kampe for det danske U21-landshold.\nDen blonde kriger har været fast mand i FC Nordsjællands forsvar hele sæsonen og sidste vinter placerede CIES Football Observatory den stærke forsvarsspiller som nummer 34 på listen over mest lovende fodboldspillere i Europa.\nTipsbladet skrev dengang om listen, at den var lavet på baggrund af en rapport, som blandt andet baseres på, hvor mange minutter den enkelte spiller har spillet sammenlignet med det niveau, som spillerens liga ligger på, plus de resultater, som spillerens klub har opnået.\nJonas Bager, Saint Gilloise\n(Foto: ©Per KjæRbye © ©Per Kjærbye - dbufoto.dk)\nKom med i truppen på yderste mandat, da Joachim Andersen måtte trække sig fra truppen med en skade. Bager kan spille alle positioner i forsvaret, og i denne sæson har han fået meget spilletid for Randers FC. Kort før slutrunden er han skiftet til den belgiske klub Saint Gilloise.\nJacob Bruun Larsen har været tæt på at få sit store gennembrud for Borussia Dortmund i denne sæson, hvor han har fået spilletid i 24 Bundesliga-kampe for den tyske storklub, der længe spillede med om mesterskabet.\nBruun Larsen har derfor erfaring fra øverste hylde, og i marts debuterede han også for det danske A-landshold.\nAGF’s anfører, Jens Stage, kæmper altid til det sidste fra sin position på den defensive midtbane og har et krigerindstinkt som få andre spillere i Superligaen.\nI denne sæson har Stage haft anførerbindet hos Aarhus-klubben, mens han altid har været en af de første på holdkortet hos AGF.\n(Foto: Anders KjæRbye © Anders Kjærbye - Ritzau Scanpix)\nMagnus Kofod Andersen er en lille midtbanespiller med et stort hjerte. Han tager ofte ansvar på midtbanen og dikterer spillet med sit kloge fodboldhoved og sine fine pasningsfødder.\nDet fik sidste vinter FC Nordsjællands daværende træner Kasper Hjulmand til at rose ham med ordene: ’Det er imponerende at have så meget styr på sig selv i så ung en alder. Det er uden tvivl hans største styrke.’\nMathias Jensen er også et produkt af FC Nordsjællands akademi. Sidste sommer skiftede han til den spanske klub Celta Vigo, men her har Jensen i denne sæson haft svært ved at bide sig fast på holdet.\nKun seks ligakampe er det blevet til, og den centrale midtbanespiller har endnu til gode at starte inde i en ligakamp for de lyseblå.\nAaB’s Oliver Abilgaard optræder også på den centrale midtbane, og før denne sæson blev han tildelt klubbens nummer syv.\nDet vidner om kreativitet, og den høje midtbanespiller har mange kvaliteter med bolden ved fødderne. Blandt andet derfor har han været fast mand for AaB’s Superligahold i denne sæson.\nPhilip Billing kommer oprindeligt fra Esbjerg, men rejste i en meget ung alder til England for at prøve lykken som fodboldspiller. Her har han efterhånden fået sig et fint navn, og i en periode af sæsonen var han en nøglespiller for Premier League-nedrykkerne Huddersfield.\nPå trods af en skidt sæson for klubben har den danske midtbanespiller derfor markeret sig flot i Englands bedste række.\nDet kan kun være de færreste Superliga-fans, der ikke har hørt Robert Skovs navn nævnt. Unge Skov snuppede titlen som topscorer i ligaen med imponerende 28 mål.\nSamtidig tog han rekorden som den mest scorende Superliga-spiller i en enkelt sæson og titlen som ’Årets profil i Superligaen’. Frisparkseksperten kan derfor meget vel træde ind i en nøglerolle for danskerne under EM.\nAnders Dreyer var den helt store åbenbaring i Esbjerg i sidste sæson, og derfor havde vestjyderne naturligvis svært ved at holde på deres offensive es. Premier League-klubben Brighton hev checkhæftet frem og trak den hurtige vestjyde til England.\nI vinter blev han dog sendt fra Sydengland til Skotland på et lejeophold hos St. Mirren. Her har Dreyer markeret sig flot, og oprykkerholdet sikrede overlevelsen i den bedste række med danskeren på holdet.\nDen varmeste, danske angriber i øjeblikket hedder Andreas Skov Olsen. 21 mål scorede FC Nordsjællands angriber i denne sæson, og tilbage i maj snuppede han rekorden som den mest scorende teenager i Superligaens historie.\nDet er derfor en brandvarm angriber, som Danmark har med i truppen til slutrunden.\nJonas Wind har stor fysisk styrke og har i denne sæson fået sit gennembrud for FC København. Unge Wind har dog ikke fået meget spilletid i U21-landsholdsregi, da han blot står noteret for tre kampe og et enkelt mål på U21-landsholdet.\nTil gengæld har han tidligere imponeret stort på det danske U19-landshold.\nMarcus Ingvartsen har ikke fået meget spilletid i denne sæson, hvor det blot er blevet til syv ligakampe for Genk i Belgien. Samtidig har den danske angriber kun lavet et enkelt mål i hele sæsonen, og derfor kommer Ingvartsen til slutrunden uden den store kampform.\nDet fik Genk til at sende Ingvartsen videre til en ny destination kort før slutrunden, da Bundesliga-oprykkerne fra Union Berlin stod klar med en kontrakt.\nMikkel Duelund tog sidste sommer et langt og anderledes skridt, da han byttede de trygge rammer i FC Midtjylland ud med en tilværelse hos den ukrainske storklub Dynamo Kiev.\nHer har Duelund ikke fået voldsomt meget spilletid, og offensivspilleren har kun noteret sig for et enkelt mål siden ankomsten til Ukraine.\nDu kan se alle Danmarks kampe ved U21-EM direkte på DR1.


Vores HG | Gladsaxe Bibliotekerne\nVores HG er et samarbejde mellem de fem boligorganisationer i Høje Gladsaxe, Gladsaxe Kommune og Københavns Vestegns Politi. Vi arbejder sammen om Høje Gladsaxe og områdets udvikling både på kort og langt sigt. I Vores HG er der medarbejdere fra både kommunen og boligorganisationerne.\nI Vores HG understøtter vi jeres gode idéer og laver aktiviteter og arrangementer om alt fra tryghed, til fritidsliv, fællesskab og kultur sammen med beboere, borgere og de mange gode kræfter i og omkring Høje Gladsaxe. Det kan være alt fra fællessang til foredrag eller forældre-netværk. Du kan mødes med ligesindede – og på tværs af alder, baggrund og interesser.\nI Vores HG kan du også få hjælp til at finde den rigtige fritidsaktivitet for dit barn, blive lommepengejobber eller guidet til områdets og kommunens mange tilbud.\nVil du gerne arrangere en aften med foredrag eller banko? Lave en kreativ klub, som mødes en gang om ugen? Stå for en affaldsindsamling eller lave mad til en fællesspisning? Eller noget helt femte?\nVi er her for at hjælpe dig! Kun fantasien sætter grænserne. Vi kan både hjælpe med at lave enkeltstående arrangementer, starte en ny gruppe for nogen med samme interesser som dig eller danne en forening.\nKom forbi til en snak om, hvad du har lyst til, og hvilke muligheder, der er.\nTræffetid for Vores HG\nVi er i huset dagligt – og du kan altid finde os onsdag og torsdag mellem kl. 16-18.\nSe mere på vores hjemmeside www.voreshg.dk eller på Facebook\nDu kan sende os en mail på eller finde telefonnumre og mailadresser på de forskellige medarbejdere under 'Personale'.


To hjerteforeninger er nu slået sammen til én - sn.dk - Stevns\nArtiklen: To hjerteforeninger er nu slået sammen til én\nTo hjerteforeninger er nu slået sammen til én\nStevns - 14. maj 2021 kl. 14:46\nHjerteforeningens Motionsklub - der bl.a. står bag den populære nytårsmarch - tager konsekvensen af manglende frivillige og lukker. I stedet indgår den nu i Hjerteforeningens lokalafdeling på Stevns. Herfra efterlyses der fortsat aktive, der vil føre motionsturene videre.\nIdeen om at lægge Hjerteforeningens Motionsklub sammen med Hjerteforeningens lokalafdeling på Stevns har eksisteret gennem nogen tid. Årsagen er mangel på frivillige i begge foreninger og navnlig i motionsklubben, der står bag motionsbingoturene i Gjorslev Bøgeskov. De seneste år har de to foreninger haft samme formand i skikkelse af Preben Hansen, og han meddeler nu, at foreningerne har gjort alvor af planerne og lukket Hjerteforeningens Motionsklub.\n- Der har hersket stor usikkerhed om fremtiden, men nu er beslutningen taget. De seneste par års nødråb har desværre ikke haft den ønskede og fornødne effekt, hvilket de få tilbageværende bestyrelsesmedlemmer nu har taget konsekvensen af, siger Preben Hansen.\nBegge foreninger har holdt virtuelle generalforsamlinger, hvor den formelle nedlæggelse af Hjerteforeningens Motionsklub blev godkendt og fusionen vedtaget. Den nye bestyrelse for Hjerteforeningen har seks medlemmer. Den har nu konstitueret sig med Preben Hansen, Hårlev, som formand, John Valeur, Arnøje, som næstformand, Erik Pedersen, Hårlev, som kasserer, Jørgen Hansen, Store Heddinge, som sekretær samt Anni Rasmussen, Rødvig, og Sara Jørgensen, Klippinge, som menige medlemmer.\nPreben Hansen understreger samtidig, at forårets motionsbingo - der plejer at finde sted på denne tid af året - er aflyst trods de lempede regler for at forsamles udendørs. Der er ikke tilstrækkeligt med frivillige kræfter til at gennemføre arrangementet.\nRisikoen for, at det går samme vej med de øvrige marcher - herunder den populære nytårsmarch - er overhængende.\n- Der skal ske uventede ting for, at motionsbingoerne vender tilbage - herunder nytårsmarchen, siger formanden.\nDen første nytårsmarch fandt sted i 1980 med 47 deltagere. Siden har den med to undtagelser - den seneste sidste nytår på grund af corona - været gennemført hvert år med en rekord på ikke færre end 2182 deltagere i 2004.\nUd over bingoturene har motionsklubben stået for etablering af hjertestier i såvel Gjorslev Bøgeskov såvel som i Strøby Egede. Bestyrelsen for Hjerteforeningen lover fortsat at føre tilsyn med hjertestierne.\nSkulle der være enkelte lokale medlemmer eller borgere, som har overvejet at give en hjælpende hånd ved foreningens virke, men bare ikke fået gjort noget ved det, er man meget velkommen til at kontakte lokalforeningens formand: Preben Hansen, på mail: hyl25@elvercom.dk eller telefon 56 28 68 37.


Kandu.dk - Kaospilot/kamikaze\n05-12-12 14:58 : Eyvind\n05-12-12 15:10 : Mosebaek\n05-12-12 15:38 : Klatterup\n05-12-12 16:00 : Mosebaek\n05-12-12 16:02 : Mosebaek\n05-12-12 16:16 : Klatterup\n05-12-12 16:19 : Klatterup\n05-12-12 16:58 : Kaptajn-Tommy\n05-12-12 18:59 : Mosebaek\n05-12-12 19:03 : Klatterup\n05-12-12 20:11 : Kaptajn-Tommy\n06-12-12 10:56 : Kaptajn-Tommy\n06-12-12 12:07 : Mosebaek\n06-12-12 13:11 : Kaptajn-Tommy\n06-12-12 19:56 : Kaptajn-Tommy\n07-12-12 12:56 : Kaptajn-Tommy\n08-12-12 10:19 : Mosebaek\nFra : Kaptajn-Tommy Vist : 587 gange\nDato : 05-12-12 14:00\nEn del japanske piloter begik selvmord ved at flyve sin jager ind i fjendens krigsskibe, de hed Kamikaze piloter.\nHvis man bevilger andres penge til kammerateri og overforbrug, for at begunstige nogle sære mennesker der "læser" til badutspringere, så er man radikal kaospilot.\nHvis man fx nægter i mangfoldighedens navn, at bevilge et beskedent beløb til et stykke af danmarkshistoriens klenodie - Fregattens Jylland, så er man radikal kaospilot.\nUffe - nej, ikke surmule-Uffe fra Venstre, men homo-Uffe fra De Radigale, han er i besiddelse af den uddannelse som hedder, Kaospilot......KAOSPILOT...? Hvem helvede har fundet på, at give en uddannelse et så åndsvagt navn...?.....Kaospilot !!! - Kamikaze pilot var mere et passende navn.\nAlmindeligt cirkus - altså den form for cirkus, som i generationer har været kendt som sjov og underholdende - af især børn og barnlige sjæle - altså, god dansk kultur. Denne ægte kulturform, har ikke fået en eneste krone i støtte. Cirkus er sikkert ikke afvigende nok.\nPride parade i københavn - bøsseparaden, hvor mange af andres penge blev der bevilget til den?\nDato : 05-12-12 14:58\nKaptajn - med dit kendskab til jagt ved du vel at Sjælænderne må skydes hele året.\nDato : 05-12-12 15:10\nSom det ses kan "Revl og Krat",bruges i denne regering.De har ikke just været kræsen,med at vælge ministrer.\nI disse arbejdsløses tider,skulle man tro,der kunne findes een,med lidt større åndsevner.\nMen en trøst er det da,at han næppe avler efterkommere.\nDato : 05-12-12 15:38\nJa hvor hulen har de hentet det navn på foretagenet, det er mig u-begribeligt.\nMed hensyn til resten, ja så må vi jo kunne glæde os over manglende efterkommere,\nikke for at være fordømmende, for vi må her i landet heldigvis leve vores liv som vi\nhar lyst til indenfor lovens rammer, og dette er en gave som vi skal sætte pris på.\nMen - men derfra og så til at dumme sig så meget helt offentligt, det er bare for meget,\nmen vi skal se det positive i sagen.\nDet er gjort så grundigt så der ikke er så meget at tage fejl af, (altså dummet sig)\nDato : 05-12-12 16:00\nHelt enig Klatterup. Mit indlæg indeholdt måske også en smule sarkasme.\nOg heldigvis,har vi trods alt et system her i landet,hvor "de slemme drenge",næsten altid bliver knaldet før eller siden.Korruption (eller lignende) er svær at skjule her i DK.\nMed hensyn til hans dikke-dik,er jeg da også glad for,at vi ikke har Saudiarabiske eller Iranske tilstande....der bliver de afkortet i skulderhøjde.\nDato : 05-12-12 16:02\nSå er han forhenværende. Nok Margrethes "gode" råd.\nDato : 05-12-12 16:16\nSå kan hun da engang imellem foretage sig noget fornuftigt, men det er nok for egen vindings skyld. ?\nDato : 05-12-12 16:19\nJeg forstod godt dine undertoner, og ja det er rigtigt\nDato : 05-12-12 16:58\nKamikazepiloten Uffe, siger;\n"Jeg har her til eftermiddag truffet en meget svær, men rigtig beslutning, og har meddelt statsministeren, at jeg ønsker at trække mig som kulturminister."\n"Når beslutningen var svær, er det fordi, at jeg elsker mit job, mine kollegaer i ministeriet og mit ministerområde. Når det er rigtigt, er det fordi, at jeg ikke kan have, at den aktuelle sag om min prioriteringer i forhold til AFUK skal skygge for det vigtige regeringsprojekt, partierne er i gang med at realisere sammen."\nJa og Lollændere.\nDato : 05-12-12 18:59\nVar lige en tur på http://www.afuk.dk/\nAFUK –Akademiet For Utæmmet Kreativitet\nSynes egentlig denne vending,virker lidt akavet:\n-Utæmmet, fordi vilde dyr finder sin egen føde,- i modsætning til de tæmmede, der venter på at føden bliver serveret.\nDe må jo så tilhøre "de tæmmede",da jeg har indtryk af,at de får "føden" serveret fra Statskassen.\nDato : 05-12-12 19:03\nDato : 05-12-12 20:11\nKaospilot, jeg gumlede ikke en, men hele to gange over hvad denne uddannelse dækkede over.\nJeg googlede - og ved I hvad jeg fik oplyst? Jo såmænd dette her: " KaosPiloterne er en international lederuddannelse med fokus på projektledelse, procesledelse og forretningsudvikling. Uddannelsen er beliggende i Århus, Danmark, og tager 3 år.\nKaosPiloternes pædagogik kan sammenfattes i sætningen; "Action, Reflection, Learning", og alle undervisningsforløb og teorier underbygges og afprøves i opgaver stillet af eksterne kunder."\nHmmmmmm....Ovenstående - og så Uffe Elbæk..? Atter må jeg udbryde et, Hmmmmmmmm.\nOrdet "action" Har Uffe nok fortolket forkert. Det er ikke ballerne der skal i action.\nOrdet "reflection" som kan betyde flere forskellige ting, men som jeg opfatter det, må det være et nøglebegreb i forhold til forandring og læring. Refleksion kan være en meningsfuld del af en forandringsproces og nogle gange kan det være en hjælp og en nødvendighed at reflektere sammen med andre.\nAtter må jeg udbryde et, Hmmmmmmmmmmmmmmm, Åh ja såmænd da, manden gik fra et ægteskab med tre børn og over til hans nuværende mand, som Uffe - hvad skal jeg sige???? Jo, som Uffe til gengæld forgylder i hoved og røv. Misforstå nu ikke vendingen, jeg kan godt se den er lidt...æh hæm lidt malplaceret, men sådan siger man nu engang.\nAtter må jeg udbryde et, Hmmmmmm, mon Uffe har lært noget som helst - og dog..!\nUffe kom, politisk set, fra den aller yderste venstrefløj, skiftede lynhurtigt underbukser og meldte sig ind hos De Radikale - og blev minister - endda sålænge, at han kan få ministerpension. Såeee, jo på den måde, kan man godt sige at han er lærenem - altså der, hvor det hele går ud på, først mig selv - og så mig selv igen, så lidt til ægtefællen - og lidt til mig selv - og nu skal vennerne ha', det manglede da bare - og så lidt til mig selv igen. Samme procedure indtil man bliver fyret - enten af partilederen - eller af vælgerne, men det skal man ikke fortvivle over, der er da altid en pensionsgivende retrætepost i EU - MED pension - foruden ministerpensionen + div. gnaveben ikke at forglemme.\nKaospilot.... Alene ordet....\nNu skal I høre det sjove. Uffe - stadig er det ikke den surmulende Uffe fra partiet Venstre jeg snakker om, men om Homo-Uffe - ham den fhv. Kulturmedister.\nEngang sidst i 80. et eller andet sted i Malmø, var der nemlig en tilsvarende uddannelse under opsejling, og den kække Uffe tænkte ved sig selv; Den uddannelse hiver jeg til Danmark og udnævner mig selv som rektor for - det var i 1991 - og behøver jeg at nævne, hvem der var i regering i 1991..? Nej vel ! Og Abra kadrabra, hvad har papa i sin hat - en stur stur uddannelse. Og er i rigtig søde, så lover jeg Jer, at engang kommer der også en stur stur gøglerskole med badutspring og jeg skal komme efter dig med hop og spring. Og det bedste - vi lader de andre betale.\nPersoner som Uffe, gør ikke politikerleden mindre.\nDato : 06-12-12 10:56\nFor filan da, Danmark har fået ny Kulturmedister !\nFra gøglerprins til grædekone. Jo jo, kulturen favner bredt her i dannevang. Den ene dansk kultur hader afløser den anden.\nHvem husker ikke da danskerne stemte nej til Euroen i 2000 - og fjernsynskameraerne fangede i et langt glimt den stortudende Marianne Jelved. Efterfølgende holdt en stortudende Marianne tale for EU-parlamentet med ordene; "Vræææææl... de dum....umme danskere..... huhuhuhu.... snøft... snøft har stemt.....snøft snøft.....NEEEJ....vræææææl... bu..bu.....bu til øv..øv..øv...øvroen.\nOg til dem der har glemt det. Op til valgkampen foreslog omtalte grædekone med sit sædvanlige kulturelitefølge på slæb, at noget af valgkampen skulle foregå på arabisk - fik I den..? På arabisk..!\nMarianne Jelved gør ikke politikerleden mindre - tværtom.\nSom et lille PS. Anders Samuelsen fra partiet LA, udtalte for år tilbage, at han altid havde set op til - og beundrede Marianne.\nNu glæder jeg mig til at se, hvorledes Samuel, kuglestøderen og lille Emil vil tackle tudeprinsessen fremadrettet. Så jo, på den måde bliver politik også lidt spændende.\nDen fhv. malersvend.\nDato : 06-12-12 12:07\nSpørgsmålet fuldstændig uvedkommende,men en barsk konstatering:\nHar lige knoklet mig igennem en ½ meter sne i indkørslen.(Why is it always me).\nSkulle jo gerne ha`Opelen ud,hvor den hører til.Nemlig på de Danske landeveje.\nDen fhv. murersvend.\nDato : 06-12-12 13:11\nHej Mosebaek. Du må ha' fat i en skovl - nej ikke den afgående kulturminister, men en god gammeldags sneskovl a la den nye kulturminister.\nJow, sneen ligger der, og man kommer langsomt i julestemning.\nUndskyld, hvis jeg har fornærmet nogen ved at skrive "julestemning"\nDato : 06-12-12 19:56\nNu vi er ved kulturen...\nHmmmm.....lyder lidt underligt. 3 - 5 arabisk udseende mænd overfalder en dansker og ridser lidt i ham !!??\nMon dog ikke, det er et enkelt stående tilfælde..? Står der noget om, at manden muligvis var provokerende - nej det gør der ikke. Såååeeee, mon ikke danskeren har haft en lidt provokerende måde at gå på..? Det ligner ellers ikke vores gæster at opfører sig sådan.\nIroni er muligvis anvendt i indlægget.\nVi ser danskernes provokationer igen og igen. Forleden dag var der fx en 14 årig knægt der skulle ud og spille forbold, og kunne derved ikke rigtig nære sig - han skulle absolut provokere 10 indvandrerdrenge. Enden på det hele blev da også, at de sagesløse indvandrerdrenge måtte gå lidt hårdt til den danske dreng, for at få stoppet hans provokerende adfærd.\nOvennævnte eksempler er heldigvis under den kategori "enkelt tilfælde" hvor indvandrere er indblandet i vold.\nDanskernes stærkt provokerende opførsel må snart stoppes.\nDato : 07-12-12 12:56\nTak for svaret Mosebaek. Brug nu "påingene" kulturelt.\nStorm P: "Kultur, er det ikke noget man pudser møbler i"\nFhv. Malersvend - nu kommunal gadefejer\nDato : 08-12-12 10:19\nJa,så fik vi mumien,med håndtasken....men det kan vel ikke blive værre.\nJa go`e gamle Storm.....ham vil jeg kalde en kultur-personlighed,af højeste rang.\nnu kommunal gadefejer\nJeg har rigeligt at gøre,med at feje for egen dør.


Vinderen er fundet: Kirkehus vinder Herning Kommunes arkitekturpris | Herning Folkeblad\nTre projekter var nomineret til Herning Kommunes Bygningspræmieringspris 2020. Vinderen blev Herning Kirkes kirkehus\n5. oktober 2020, 11.39\nHERNING For en uge siden blev de tre finalister præsenteret, og i dag mandag blev der så udnævnt en vinder af Herning Kommunes Bygningspræmieringspris. De tre projekter var Herning Sky, Herning Kirkes kirkehus samt Gullestrup Kulturhus.\nVed en ceremoni på rådhuset i Herning blev prisen så overrakt til Herning Kirke for tilbygningen til det eksisterende kirkehus på Østre Kirkevej.\n- Det er tidløst på den gode måde, lød det fra Jørn Vedel Eriksen (UP), da han overrakte prisen i byrådssalen.\nHerning Folkeblads læsere har også stemt på deres favorit. Vinderen af læsernes pris vil blive annonceret mandag eftermiddag.\nSognepræsten i Gullestrup er nysgerrig på mennesket: Ser Luksusfælden og Paradise Hotel


OUTFIT: min stil i 2014 - LaulaubaubauLaulaubaubau\nUdvalget af mænd i København\nJeg har fået adgang til min gamle blog Twinnies. Kan I huske den? Der har jeg siddet og kigget gaml\nSom jeg også fortalte i går, så har jeg fået adgang til min gamle blog. Det er virkelig sjovt (og en smule pinligt) at sidde og kigge alle ens gamle tekster og billeder igennem. Det er jo ikke fordi det er sååå lang tid siden. Men på 2 år er der virkelig mange ting der kan nå at ændre sig.\nSom fx ens tøjsstil(!) På de billeder I skal til at se, har jeg mit elskede Ganni sæt på. Jeg tror ikke jeg har elsket et sæt ligeså meget, som jeg elskede dette. Jeg brugte det fandma meget.\nBillederne herunder er taget fra en dag hvor BitteBitte, Emilie og jeg er ude og kigge på festlokaler ifm en julefrokost vi skulle arrangere for hele kontoret. Dengang arbejdede jeg i Downtown, som er en del af samme fælleskontor med Bloggers Delight (hvor jeg er i dag) og TakeOffer:\nBillederne her er fra d. 14. oktober 2014\nHvad synes I? Er det ikke lidt sjovt at se? 🙂\nOUTFIT: det blødeste sæt\nJeg har fået adgang til min gamle blog Twinnies. Kan I huske den? Der har jeg siddet og kigget gamle blogindlæg igennem og hold nu magle …


Et godt hotel - Anmeldelse af Hotel Sunroute Plaza Shinjuku, Yoyogi, Japan - TripAdvisor\nHoteller i nærheden af Hotel Sunroute Plaza Shinjuku\nHoteller i nærheden af Ohsawa Japan Shinjuku\nHoteller i nærheden af Japanese Calligraphy Class in Shinjuku, Tokyo\nHoteller i nærheden af Jimoto\nAlle restauranter i Yoyogi\nRestauranter i nærheden af Hotel Sunroute Plaza Shinjuku\nAktiviteter i nærheden af Hotel Sunroute Plaza Shinjuku\nEt godt hotel - Hotel Sunroute Plaza Shinjuku\nAnmeldelse af Hotel Sunroute Plaza Shinjuku\nHotel Sunroute Plaza ligger i hjertet af Tokyos svar på Times Square. Det betyder mange mennesker, lys og liv til langt ud på natten. Heldigvis ligger Sunroute Plaza lidt ned ad en sidegade, så byens larm når ikke værelserne. Fordelen er derudover, at der ikke er langt fra metro og at der både er shoppingcentre og en masse caféer samt restauranter i nærheden.\nHotellet i sig selv er et ganske almindeligt hotel uden den store personlighed, men værelserne er fine - rengøringen god - morgenmadsbuffeten er lækker og alt i alt får man en følelse af, at alt er rent og i orden.\nEt godt sted at vælge, hvis man besøger Tokyo.Mere\nSpørg sigridnordberg om Hotel Sunroute Plaza Shinjuku\nSe 5.469 anmeldelser\nZenriren Yoyogino Yado(Yoyogi)\nVis flere hoteller i Yoyogi\nRigtig god 2.570\nKinesisk (forenklet) (471)\nKinesisk (traditionelt) (455)\n1-6 af 5.469 anmeldelser\nGodt hotel, god placering\nHotellet ligger tæt på Shinjuku station, hvilket gør det nemt at komme til og fra. Hotellet ligger også rigtig fint i Shinjuku. Det er tæt på alt det spændende liv og blinkende lys, men stadig langt nok væk til at der er helt stille om natten.\nVærelset var fint, ikke kæmpe stort men helt fint.\nSpørg POM O om Hotel Sunroute Plaza Shinjuku\n1 Tak, POM O\nLocation er vigtigt i Tokyo ,som er en by på 100km.diameter.jeg har boet mange gange på hotel Sun Route Plaza Shinjuku,siden det blev ombygget i 2007, og været meget tilfreds for den bedste location til billig pris.med tiden har det forandret stil ,og nu er der store Asiatiske gruppeturer som bebytter hotellet,med en helt anden tilgang til hvordan man benytter et hotel . Nu virker det meget nedslidt,og rengøringen på værelserne er der åbenbart ikke tid til som før.jeg havde reserveret værelse på 2 besøg i oktober,og begge gange fik jeg et værelse,hvor gultæpperne var skjoldet ,væggene var snavset ,og især badeværelset ,var gulvet så snavset at man ikke havde lyst til at gå på det uden sko,og lugtede som på et offentigt toielet , ærgeligt for ellers fungerer det fint til prisen\nVærelsestip: Vælg et værelse ud mod gaden til Shijuku station ,på bagsiden a hotellet er man ved at bygge en kontorbygning lige foran vinduerne ,som tar' al udsigt og støjer meget. Da værelserne er meget små ,er det bedre at bo på værelser med twiin bed,som er lidt størrer også badeværelserne er større\nSpørg khunper om Hotel Sunroute Plaza Shinjuku\nFantastisk restaurant (Villazza)\nHotellet ligger ok placeret.\n5-8 min fra Shinjuku St. hvorfra det er muligt at kommer alle steder hen.\nLige overfor hotellet ligger der en Family Mart som handler med alt (minder om 7 eleven)\nMit første indtryk af hotellet er desværre ikke godt. Efter en lang flyvetur på 12 lange stive klokketimer, ankom jeg til hotellet een time tidligere end deres check-in tid, og måtte vente. Derudover talte manden i receptionen så ringe engelsk at en normal samtale praktisk talt var umulig.\nNå, men da den værste jet lag var sovet væk, var hotellet ok.\nDeres restaurant Villazza er enestående. Høflig og hurtig betjening. Lækker mad og hyggelige omgivelser.\nVærelserne er små.\nSpørg Nis N om Hotel Sunroute Plaza Shinjuku\n1 Tak, Nis N\nSpørg Amanda A om Hotel Sunroute Plaza Shinjuku\nSpørg Yannick B om Hotel Sunroute Plaza Shinjuku